# 2016 வடகிழக்குப் பருவமழைக் காலம்



இந்தியாவில் 2016 ஆம் ஆண்டிற்கான வடகிழக்குப் பருவமழைக் காலம் அக்டோபர் 30 அன்று தொடங்கியது.  

*இம்முறை சற்று தாமதமாக ஆரம்பித்தாலும், இயல்பான மழையளவு இருக்கும்* என வானிலை ஆராய்ச்சி நடுவம் அறிவித்தது. எனினும் நவம்பர் 30 வரை குறிப்பிடத்தக்க அளவில் மழை பெய்யவில்லை.  

## மழையளவில் பற்றாக்குறை
- வங்காள விரிகுடாக் கடலில் உருவான நாடா எனும் புயலின் காரணமாக பெய்த மழையால், தமிழ்நாடு மாநில மழையளவுப் பற்றாக்குறை 71% என்பதிலிருந்து 68% என்றானது.
- அடுத்து உருவான வர்தா புயலினால் ஏற்பட்ட மழைப்பொழிவினை அடுத்து, தமிழ்நாடு மாநில மழையளவுப் பற்றாக்குறை 61% என்றானது (டிசம்பர் 13 அன்று காலை 8.30 மணி நிலவரப்படி).

## உருவான புயல்கள்
இந்தப் பருவமழைக் காலத்தில், இரண்டு புயல் சின்னங்கள் வங்காள விரிகுடாக் கடலில் உருவாகின.  

### நாடா புயல்

வங்கக் கடலில் நிலைகொண்ட காற்றழுத்தத் தாழ்வுநிலை, கரையைக் கடக்கும்போது கனமழை பெய்யும் என *சென்னை வட்டார புயல் எச்சரிக்கை நடுவம்* அறிவித்தது. இதனையடுத்து சென்னை, காஞ்சிபுரம், திருவள்ளூர், நாகை, கடலூர் மாவட்டங்களிலுள்ள பள்ளிகளுக்கு டிசம்பர் 1, டிசம்பர் 2 ஆகிய இரண்டு நாட்களுக்கு விடுமுறை அறிவிக்கப்பட்டது. சென்னை, கடலூர், நாகப்பட்டினம் மாவட்டங்களுக்கு முன்னெச்சரிக்கை நடவடிக்கையாக *தேசியப் பேரிடர் கவனிப்புப் படைகள்* அனுப்பப்பட்டன.  

மாநிலத்திற்கு நல்ல மழைப்பொழிவினை தரும் என எதிர்பார்க்கப்பட்ட நாடா புயல், குறிப்பிடத்தக்களவில் மழையைக் கொண்டுவரவில்லை.  

### வர்தா புயல்

- சென்னையில் டிசம்பர் 11 அன்று இரவில் தொடங்கிய மழை, டிசம்பர் 12 அன்று காலை 8.30 மணிவரை 5.8 சென்டிமீட்டர் எனும் அளவாக பதிவாகியது.
- டிசம்பர் 12 அன்று காலை 8.30 மணி முதல் டிசம்பர் 13 அன்று காலை 8.30 மணி வரையிலான 24 மணிநேரத்தில் சென்னை, அதனைச் சார்ந்த பகுதிகளில் பதிவான மழையளவுகள்:
  - சத்யபாமா பல்கலைக்கழகம் (சோழிங்கநல்லூர்) - 38 சென்டிமீட்டர்
  - காட்டுக்குப்பம் (காஞ்சிபுரம் மாவட்டம்) - 34 சென்டிமீட்டர்
  - மீனம்பாக்கம் - 20 சென்டிமீட்டர்
  - நுங்கம்பாக்கம் - 12 சென்டிமீட்டர்
- புயலின்போது பெய்த மழையால் வேலூர் மாவட்டத்து நீர்நிலைகளில் நீர் கொள்ளளவு அதிகரித்தது. ஆற்காடு, நெமிலி ஆகிய இடங்களிலுள்ள 3 பெருங்குளங்கள் நிரம்பின.

## மாவட்டவாரியாக மழையளவுகள்
அக்டோபர், நவம்பர், டிசம்பர் என 3 மாதங்களுக்கு பெய்யும் வடகிழக்குப் பருவ மழை, இவ்வாண்டில் நவம்பர் இறுதிநாள் வரை மிகக் குறைந்தளவே பெய்திருந்தது.  
| வரிசை எண் | மாவட்டம் | இயல்பான மழையளவு (மில்லி மீட்டர்) | 1 அக்டோபர் முதல் 30 நவம்பர் வரை பதிவான மழையளவு (மில்லி மீட்டர்) | % வேறுபாடு |  |
| --- | --- | --- | --- | --- | --- |
| 1 | அரியலூர் மாவட்டம் | align= 398.6 | align= 92.1 | align= <font color = "red">-77 |  |
| 2 | இராமநாதபுரம் மாவட்டம் | align= 369.6 | align= 140.8 | align= <font color = "red">-62 |  |
| 3 | ஈரோடு மாவட்டம் | align= 269.4 | align= 48.1 | align= <font color = "red">-82 |  |
| 4 | கடலூர் மாவட்டம் | align= 515.5 | align= 92.8 | align= <font color = "red">-82 |  |
| 5 | கரூர் மாவட்டம் | align= 263.7 | align= 38.2 | align= <font color = "red">-86 |  |
| 6 | கன்னியாகுமரி மாவட்டம் | align= 434.9 | align= 139.4 | align= <font color = "red">-68 |  |
| 7 | காஞ்சிபுரம் மாவட்டம் | align= 508.8 | align= 54.8 | align= <font color = "red">-89 |  |
| 8 | கிருஷ்ணகிரி மாவட்டம் | align= 254.8 | align= 43.2 | align= <font color = "red">-83 |  |
| 9 | கோயம்புத்தூர் மாவட்டம் | align= 281.5 | align= 97.2 | align= <font color = "red">-65 |  |
| 10 | சிவகங்கை மாவட்டம் | align= 335.6 | align= 86.8 | align= <font color = "red">-74 |  |
| 11 | சென்னை மாவட்டம் | align= 634.3 | align= 94.9 | align= <font color = "red">-85 |  |
| 12 | சேலம் மாவட்டம் | align= 314.7 | align= 42.1 | align= <font color = "red">-87 |  |
| 13 | தஞ்சாவூர் மாவட்டம் | align= 403 | align= 137.2 | align= <font color = "red">-66 |  |
| 14 | தர்மபுரி மாவட்டம் | align= 283.8 | align= 53 | align= <font color = "red">-81 |  |
| 15 | திண்டுக்கல் மாவட்டம் | align= 347.1 | align= 177.6 | align= <font color = "red">-49 |  |
| 16 | திருச்சிராப்பள்ளி மாவட்டம் | align= 313.1 | align= 104.9 | align= <font color = "red">-66 |  |
| 17 | திருநெல்வேலி மாவட்டம் | align= 367.6 | align= 152.6 | align= <font color = "red">-58 |  |
| 18 | திருப்பூர் மாவட்டம் | align= 267.7 | align= 176.1 | align= <font color = "red">-34 |  |
| 19 | திருவண்ணாமலை மாவட்டம் | align= 364.4 | align= 70.9 | align= <font color = "red">-81 |  |
| 20 | திருவள்ளூர் மாவட்டம் | align= 472.3 | align= 33.4 | align= <font color = "red">-93 |  |
| 21 | திருவாரூர் மாவட்டம் | align= 504.3 | align= 158.1 | align= <font color = "red">-69 |  |
| 22 | தூத்துக்குடி மாவட்டம் | align= 336.7 | align= 145.4 | align= <font color = "red">-57 |  |
| 23 | தேனி மாவட்டம் | align= 306.7 | align= 125.4 | align= <font color = "red">-59 |  |
| 24 | நாகப்பட்டினம் மாவட்டம் | align= 652.9 | align= 191.3 | align= <font color = "red">-71 |  |
| 25 | நாமக்கல் மாவட்டம் | align= 255.6 | align= 31.6 | align= <font color = "red">-88 |  |
| 26 | நீலகிரி மாவட்டம் | align= 399.1 | align= 135.6 | align= <font color = "red">-66 |  |
| 27 | புதுக்கோட்டை மாவட்டம் | align= 305.1 | align= 102.1 | align= <font color = "red">-67 |  |
| 28 | பெரம்பலூர் மாவட்டம் | align= 346 | align= 92.8 | align= <font color = "red">-73 |  |
| 29 | மதுரை மாவட்டம் | align= 357.5 | align= 171.9 | align= <font color = "red">-52 |  |
| 30 | விருதுநகர் மாவட்டம் | align= 353.4 | align= 115.4 | align= <font color = "red">-67 |  |
| 31 | விழுப்புரம் மாவட்டம் | align= 381.6 | align= 100.6 | align= <font color = "red">-74 |  |
| 32 | வேலூர் மாவட்டம் | align= 290.4 | align= 38.1 | align= <font color = "red">-87 | } |